b'\n_START_ARTICLE_\nCuria Hostilia\n_START_PARAGRAPH_\nCuria Hostilia je bilo popularno mjesto odr\xc5\xbeavanja sastanaka rimskog senata na glavnom trgu grada Rima, rimskom Forumu (Forum Romanum). Prema predanju, Curiu Hostiliu je izgradio tre\xc4\x87i rimski kralj Tul Hostilije (Tullus Hostilius), po \xc4\x8demu je i dobila ime. U ovoj je zgradi ubijen narodni tribun, rimski demagog Lucije Apulej Saturnin. Curia Hostilia je spaljena tijekom rimskih gra\xc4\x91anskih ratova 52. pr. Kr. Obnovljena je u vrijeme diktature Gaja Julija Cezara. Ipak, sastanak senata na kojem je Cezar ubijen (martovske Ide, 15. o\xc5\xbeujka 44. pr. Kr.), odr\xc5\xbean je na drugom mjestu --- u Pompejevoj kuriji (Curia Pompeii).'